Kui taevas kohtus maaga, jättis see oma jälje.
Taevane jumalikkus sai kokku maise inimlikkusega.
Tänud liitumast meiega sel Ülestõusmispühade ajal!
Milline võimas aeg aastas,
mistõttu ka mu tänane sõnum on: "Taevas ja maa saavad üheks".
Mu palve on,
et need Ülestõusmispühad võiksid olla üks võimas aeg su elus,
ilmutades sulle Jeesust.
Tänu Sulle Isa taeva ja maa kokkusaamise eest!
Tänu Sulle, et läbi selle oleme Su vermete läbi terved
ja võime elada tänu Sinu surmale.
Seda kõike tänu Jeesusele.
Kui palju on peidus selles nimes.
Tänu Sulle Isa, et Jeesuses kaovad kõik pinged
ja vangid saavad vabaks.
Seda kõike vaid tänu Jeesusele.
Tänu Sulle, et Sa pole vaid ükskõik, kelle Issand ja Päästja,
aga Sa oled ka meie Issand ja Päästja.
Minu Issand ja Päästja.
Jeesuse nimel, aamen.
Tere tulemast kõigile! Te võite istuda.
Nii võrratu, et olete tulnud. Tore näha teid siin.
Milline laul! "Jeesuse nimel, Jeesuse nimel."
Mis muudab selle nime nii tugevaks?
Taeva ja maa kokkusaamise mõte...
See on minu meelest nii võimas, et taevas ja maa saavad kokku.
Paneme veelkorra tähele selle laulu sõnu:
"Taevas ja maa kohtuvad.
Kõigi Päästja on saabunud.
Äratades surnud ellu, et tuua au oma nimele.
Tema vermete läbi oleme terved
ja tänu Tema surmale võime elada.
Jeesuse nimel, Jeesuse nimel.
Kõik pinged kaovad ja kõik vangid saavad vabaks.
Jeesuse nimel, Jeesuse nimel."
See on nii võimas!
Taevas ja maa saavad kokku.
Jeesus ise palvetas selle eest ja õpetas ka meid seda tegema.
Matteuse 6:9-10 palus Jeesus:
"Meie Isa, kes sa oled taevas! Pühitsetud olgu sinu nimi!
Sinu riik tulgu, sinu tahtmine sündigu
nagu taevas, nõnda ka maa peal!"
Ehk maa peal nõnda nagu see taevas juba on.
Aamen!
Kogu taeva vägi, au ja üleloomulik imelisus
saavad üheks sinu maise, igapäevase reaalsusega.
Sinu maailmaga.
Sinu valu, agoonia, pettumuste, lüüasaamiste, haiguste,
haavatavuse, üksilduse, eraldatuse,
kahetsuse ja kurvastusega.
On see alles üks kokkusaamine!
Me vaatame vahel Jumala poole ja mõtleme, kuidas Teda küll leida?
Kust küll leida Jeesust?
Tahaks loota, et neil Ülestõusmispühade ajal
mõtlevad inimesed üle kogu maailma rohkem Jeesuse peale, kui tavaliselt.
Me võime püüda leida teed läbi oma patu, süütunde ja häbi,
et näha, kas leiame kuidagigi moodi Jumala.
Kuid Jumal ei mängi raskesti kättesaadavat!
Jeesus ei mängi raskesti kättesaadavat,
vaid Ta tahab saada üheks sinu maailmaga.
Ta tahab sekkuda sinu maailma.
Hetk, mil päästetud saame,
on hetk, mil taevas saab üheks maaga.
Mitte vaid maakeraga tervikuna,
aga sinu maailmaga, sinu reaalsusega.
Taevas saab üheks maaga.
Päästes peitub tohutu vägi!
Selles, kui Jeesus puutub kokku maaga,
peitub tohutu vägi.
Ja see on just see, millest rist meile räägib.
Piibel ütleb, et selles kokkusaamises...
Sel hetkel, mil Jeesus suri,
sai templis olev eesriie, mis eraldas sees olevat välisest;
mis eraldas välisõue kõige pühamast paigast,
olles kui takistuseks ja vaheriideks -
see kõik kadus Jeesuse surma hetkel.
Seal toimus üks maavärin, üks nö kokkupõrge.
Maa värises ja tempel kõikus. See oli kui üks kokkupõrge.
Matteuse 27 peatükk räägib sellest kõigest.
Tegu oli Jeesuse elu kõige viimaste hetkedega,
kus rahvas näitas Ta peale näpuga ja pilkas Teda, öeldes:
"Kui Sa oled Jumala Poeg!
Kui Sa oled Jumala Poeg,
siis tõesta seda, astudes ristilt maha."
Matteuse 27:42
Teisi on ta päästnud, iseennast ei suuda päästa.
On ta Iisraeli kuningas,
astugu nüüd ristilt alla ja me usume temasse!
Ta on lootnud Jumala peale, eks tema päästku ta..."
Nad räägivad Jeesusest, pöördudes Ta poole klausliga:
"Kui Sa oled Jumala Poeg!"
Ajast, mil Jeesus oli surnud,
muutus nende klausel: "Kui Sa oled Jumala Poeg"
salmis 54 klausliks: Tõesti, see oli Jumala Poeg!”
Tänasel päeval ja eriti ka peale Ülestõusmispühi,
me teame, et küsimus pole selles, kas Ta on Jumala Poeg
või isegi, et Ta oli Jumala Poeg,
vaid me teame, et Ta on Jumala Poeg!
Tänu Jumalale! Ta on Jumala Poeg!
Võib-olla sa täna alles kahtled, kas Ta ikka on Jumala Poeg?
Võib-olla sa usud, et Ta oli Jumala Poeg.
Aga tegelik vägi ja kokkusaamine peitub tõsiasjas,
et Ta on Jumala Poeg.
Loeme veel salmist 46:
"Kella kolme paiku aga kisendas Jeesus valju häälega:
Elii, elii, lemaa sabahtani?” -
Mu Jumal, mu Jumal, miks sa mu maha jätsid?”
Aga mõned sealseisjaist laususid seda kuuldes:
See hüüab Eelijat appi!”
Inimesed ei saanud aru, mis toimub.
Nad arvasid, et Ta hüüab prohvet Eelijat appi.
"Jeesus aga, kisendades taas valju häälega, heitis hinge.
Ja ennäe, templi vahevaip kärises ülalt alla kaheks
ja maa värises ja kaljud murdusid ja hauakambrid avanesid
ja ärkas üles palju magama uinunud pühade ihusid
ja need tulid hauakambritest välja
ja läksid pärast tema surnuist ülesäratamist pühasse linna
ja paljud said seda näha.
Aga kui väeülem ja need, kes koos temaga Jeesust valvasid,
nägid maavärisemist ja seda, mis sündis,
lõid nad väga kartma ja ütlesid: Tõesti, see oli Jumala Poeg!”
Kui, oli, on.
Kõik need tulid ilmsiks selle kokkupõrke kaudu.
Kokkupõrked on miski,
mille käigus sa näed midagi, mida sa muidu ei näeks.
Kui mul oleks mõni pehme tomat ja ma viskaks selle rahva sekka,
või kusagile vastu klaasi,
siis selle kokkupõrke tulemusena sa näeksid asju, mida enne ei näinud.
Mõistad sa?
Ajaloo kõige suurim teaduseksperiment
hõlmab endas üle 100 riigi ja puudutab kokkupõrkeid.
Tegu on millegagi, mis toimub Šveitsis,
Prantsuse piiri lähedal,
kus on üks 27 km pikkune tunnel, täis erinevaid juhtmeid ja värke.
Kogu asja mõte peitub erinevate osakeste kokkupõrgetes
ja selle nimi on Large Hadron Collider (suur osakeste kokkupõrgataja).
Ehk siis, seal lastakse erinevatel osakestel kokku põrgata
ja mõõdetakse, mis selle kokkupõrke ajal toimub?
Nii et nad kiirendavad osakeste liikumist
ja lasevad siis neil teiste osakestega kokku põrgata.
Nende kokkupõrgete käigus on avastatud nii palju
ja need kõik on seotud elu endaga.
Kokkupõrke käigus toimub nii palju.
Kokkupõrked paljastavad asju.
Ja nii, nagu kokkupõrked paljastavad asju,
nii tuli midagi ilmsiks ka taeva ja maa ühekssaamisel ristil -
see paljastas midagi.
Seetõttu nad liikusidki oma väitest "Kui Sa oled Jumala Poeg"
väite "Ta oli Jumala Poeg" juurde.
Ja ajaks, mil Ülestõusmispühad läbi saavad,
võime me ka öelda, et Ta on Jumala Poeg!
Kokkupõrked paljastavad midagi.
Mina usun, et kui inimeste elud saavad kokku taevaga,
ehk kui Jumal sõna otseses mõttes tungib sinu maailma,
siis see küsimus pole vaid su puuduste ja pattude paljastamises,
aga Päästja armu ja armastuse ilmutamises.
Meie Issanda Jeesuse Kristuse arm ja armastus. See on imeline!
Sõna "kokkupõrge" tähendab ladina keeles "collidere",
kus "colli" tähendab "koos olemist" ja "dere" löömist või haava.
Nii et see räägib kui asjade kokku v üheks saamisest,
et lüüa või haavata.
Ehk see räägib haavamisest läbi löömise.
See on see, mida kokkupõrge endast kujutab -
haavamist läbi löömise.
Jesaja 53:4-5 ütleb:
"Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Muudame selle hetkeks väga isiklikuks.
Teda haavati minu üleastumiste pärast.
Teda löödi minu süütegude tõttu.
Karistus oli Tema peal minu pattude tõttu
ja Tema vermete läbi on mulle tervis tulnud.
See on sinu jaoks isiklikult!
Kui mõelda sellele "kokkupõrkele",
kus maruvihane, mäslev ja metsik kamp inimesi peksis Jeesust.
Sõna otseses mõttes pekstes elu välja Temast,
löödes Ta armutult risti.
Kui sa vaid kujutad ette igat korda, mil see piits põrkas kokku Ta ihuga,
siis mis selle läbi ilmsiks tuli, oli Jeesuse armastus.
Ma näen seda nüüd!
Ma näen seda armastust Tema silmis.
"Imeline arm, kui kaunis selle heli,
mis päästis minusuguse patuse.
Kord olin kadunud, kuid nüüd olen leitud,
kord olin pime, kuid nüüd jälle näen."
Me laulsime seda laulu alles täna hommikul.
"Ma näen Teda nüüd.
Ma näen Sind nüüd.
Näen armastust Sinu silmis."
Kujutad sa ette seda?
Seda armastust Tema silmis keset seda tohutut agooniat.
Kujutad sa ette, kuidas sel hetkel kogu inimeste poolne vihkamine
põrkas kokku Jeesuse armastusega.
Kokkupõrgetes paljastub nii mõndagi.
Nii palju saab ilmsiks, kui su elu põrkab kokku ja ühtib
Tema plaanide ja Tema tõotustega.
Nii palju saab ilmsiks igaviku kohta.
Sest tegu on kokkupõrkega,
mida Vana Testament kuulutas ette juba sadu aastaid varem.
See oli kokkupõrge, mis muutis igaviku kurssi.
See muutis sõna otseses mõttes ajaloo kurssi.
Kuid see ei muutnud igaviku kurssi vaid üleüldisel moel,
vaid see muutis ka sinu igaviku kurssi.
Jumala poolt antud tulevikku ja lootust.
Taevas ja maa saavad üheks.
Mis on sinu maises elus ja reaalsuses miski,
mille osas sa meeleheitlikult Jumala poole hüüad?
Usu, et taevas võib sekkuda sellesse,
sest kogu see olukord sai juba ristil võidetud.
See on see, mis on risti mõte.
See ei kätke endas üldse mitte kaotust ega negatiivsust.
Jah, me näeme vaid seda ristilöömise tasandit,
kuid mõtle, mille see kõik tegelikult esile tõi!
Meie Päästja armastuse; meie Issanda Jeesuse armu.
Armu ja andestuse.
"Ma näen armastust Su silmis."
Mulle nii meeldib see lause selles laulus.
"Ma näen armastust Su silmis."
Imeline! Võimas!
Neis loetud salmides me näeme, et Jeesus kandis meie valud,
Teda haavati ja löödi meie üleastumiste pärast
ning peksmise tulemusena oli Ta üleni vermetes,
läbi mille meie oleme terveks saanud.
Haavatud, löödud, peksa saanud ja vermetes -
see kõik tähendab ühte kokkupõrget,
mis oma otseses tähenduses viitabki haavamisele läbi löömise.
Seal toimunud kokkupõrge tõi taevaliku väe ka meie maailma.
Ma ei tea, kuidas on sinuga, aga minus tekitab see küll elevust!
Hetkeline vihkamine - võit läbi armastuse.
Häbi tegi oma viimse etteaste - pääste alles alustas oma tööd.
Surm kaotas.
Kõik need asjad leidsid aset ses kokkupõrkes.
Surm kaotas oma astla, kuid elu saavutas võidu.
Imeline!
"Kõik vana on möödas, vaata uus on tekkinud!"
Seda kõike selles kokkupõrkes!
Mis selles kokkupõrkes ilmsiks sai?
Rahvahulk, kes ütles:
"Kui Sa oled Jumala Poeg, siis astu sealt ristilt maha!"
Nad püüdsid Teda sealt ristilt maha kiskuda,
kuid Jeesus ütles hoopis,
et kui Teda üles taevasse võetakse, võtab Ta ka inimesed endaga kaasa.
Meil oli kord üks laul:
"Tõsta Jeesust kõrgeks, tõsta Jeesust kõrgeks,
tõsta Jeesus kõrgeks, et kogu maailm Teda näeks."
See oli selline särtsakas laul.
Ehk siis me laulsime risti üles tõustes:
"Tõsta Jeesust kõrgeks, tõsta Jeesust kõrgeks!",
samas kui tolleaegne rahvas tahtis,
et Ta tõestaks oma Jumala Poja staatust
ristilt maha astumisega.
Kogu selles loos sai aga paljastatud Jeesuse tegelik olemus, kes teadis,
et läbi üles tõusmise saab Ta tõmmata ka sind enese ligi,
nii et sinu ja Tema maailm võiksid saada üheks.
See kõik toimus seal, selles kokkupõrkes,
kus Jeesus sai hüljatud selleks, et sina võiks saada omaks võetud.
Tänu sellele kokkupõrkele ei pea tänapäeva kogudus
käima mööda nööri erinevate seaduste järgi,
vaid võib elada armust.
Nii palju asju tuleb kokkupõrkes ilmsiks.
Mina usun, et ka täna on siin inimesi, kes usust Jeesusesse Kristusesse
avavad lihtsa palve kaudu oma südame Jumalale ja ütlevad:
"Tule sisse!"
Jumal ei muuda oma leidmist su jaoks raskeks,
vaid Ta tahab saada üheks sinu maailmaga ja sinu patuga,
ning täita selle oma armu, oma armastuse ja oma andestusega.
Ta tahab kinkida sulle uue alguse ja muuta su igaviku kurssi.
Kui usud seda, siis ütle: "Aamen!"
Taevas ja maa saavad üheks.
Imeline!
Kolgata.
Oli see mägi? Oli.
See oli.
Kuid samas kätkes see endas nii palju enamat.
Laul "Calvary" ehk "Kolgata"
"Pääsja üksi kandis seda risti,
makstes hinna kõigi mu võlgnevuste eest.
Pääste nii täiuslik mind vabastand' igaveseks,
Kolgata katab kõik.
Kolgata katab kõik."
Mulle nii meeldib see!
"Mu patul ja häbil pole enam mingit tähtsust."
See kõik on tänu sellele kokkupõrkele ehk üheks saamisele.
"Mu patul ja häbil pole enam mingit tähtsust.
Tänu Sellele, kes oli lunahinnaks mu patu eest!
Kolgata katab kõik."
Kui sina oled täna haige,
või keegi su pereliikmetest kogeb haigust ja valu,
siis ükskõik, kui kohutav või lõplik see seis ka poleks,
uskugem täna siiski risti väesse!
Sest tervenemine on osa lepitusest;
see on miski, mis sai tol päeval võidetud.
Nii et usu, et võid täna kogeda tervenemist.
Nii et kui su enda või su pereliikme ihus on haigust,
lihtsalt tõsta oma käsi,
sest ma tahan paluda usupalve
ja uskuda, et taevas saab ühtima inimeste eludega
ning kõrvaldama kõik valud, haigused ja lüüasaamised.
Ja kui keegi on elanud otsekui mustas augus,
siis ma kuulutan Jeesuse nime selle olukorra üle.
Jeesus, me täname Sind, et Sinu vermete läbi oleme terved;
et tänu Sinu surmale me võime elada.
Ma tänan, et nad saavad kogema tervenemist
ja Jumala tõotused saavad täituma nende eludes.
Las Su tahe sündida siin paigas
ja las see Ülestõusmispühade aeg olla imeliste tervenemiste aeg,
Jeesuse nimel.
Kolgata katab kõik
Mu patul ja häbil pole enam mingit tähtsust
Tänu Sellele, kes oli lunahinnaks mu hinge eest
Kolgata katab kõik
Mitte ükski maine vägi ega isegi mitte haud
Ei suuda meid lahutada armust ja armastusest
Ta on ustav päästma ja Ta veri ei vea iial alt
Kolgata katab kõik
Mu patul ja häbil pole enam mingit tähtsust
Tänu Sellele, kes oli lunahinnaks mu hinge eest
Kolgata katab kõik
Mitte keegi peale Jeesuse
Ei saa teha meid puhtamaks kui lumi
Me seisame Su vabaduses
Kolgata katab kõik
Mu patul ja häbil pole enam mingit tähtsust
Tänu Sellele, kes oli lunahinnaks mu hinge eest
Kolgata katab kõik
Mu patul ja häbil pole enam mingit tähtsust
Tänu Sellele, kes oli lunahinnaks mu hinge eest
Kolgata katab kõik
Ülestõusmispühad kätkevad endas nii paljut.
Nii palju saab ilmsiks läbi Jeesuse risti ja ülestõusmise.
Jah, me võime kujutada ette risti ja läbi pekstud Päästjat suremas.
Või me näeme hauda ja selle eest ära veeretatud kivi,
kuna Jeesus ärkas ellu.
Kuid kas sa näed selles loos tegelikku taeva väge?
Seda, kuidas taevas ja maa said üheks
ning kuidas taevas võib saada üheks ka sinu elu ja reaalsusega.
Mis iganes valu, lüüasaamist, häbi ja süüd sa ka ei tunneks,
tea, et on olemas armastav Päästja.
Tegu pole vaid mingi hea ja toreda ajaloolise looga,
mida oma lastele jagada,
vaid see kätkeb endas taeva väge, mis tuli maailma.
Nii et kui Jeesus palus Jumalat:
"Sinu riik tulgu, Su tahtmine sündigu nõnda, kui taevas, nõnda ka maal",
siis Ta palus midagi,
mille Ta viis ka ise täide läbi oma ristitöö ja ülestõusmise.
Ta tuleb lootusega päästerüüs
Et juhtida meid koju
Tervenemine Ta tiibade all, vabadus Tema haavade läbi
Tema riik tulgu
Taevas ja maa saavad üheks
Kõigi Päästja on saabunud
Äratades kõik surnud ellu
Toomaks au Sinu nimele
Tema vermete läbi oleme terved, Tema surma läbi võime elada
Jeesuse nimel, Jeesuse nimel
Kõik rõhumine kaob ja iga vang saab vabaks
Jeesuse nimel, Jeesuse nimel
Tema vermete läbi oleme terved, Tema surma läbi võime elada
Jeesuse nimel, Jeesuse nimel
Kõik rõhumine kaob ja iga vang saab vabaks
Jeesuse nimel, Jeesuse nimel
Taevas ja maa saavad üheks
Kõigi Päästja on saabunud
Äratades kõik surnud ellu
Toomaks au Sinu nimele
Tema vermete läbi oleme terved, Tema surma läbi võime elada
Jeesuse nimel, Jeesuse nimel
Kõik rõhumine kaob ja iga vang saab vabaks
Jeesuse nimel, Jeesuse nimel
Tema vermete läbi oleme terved, Tema surma läbi võime elada
Jeesuse nimel, Jeesuse nimel
See vaikne vaikus
Oleme me unustanud
selle lähedase, igavese vestluse
Looja
ja loodu vahel?
Tema hingeõhu kaudu
sündis ajatu ja aeguv.
Tema Sõna läbi püsib kõik.
Kuid me suudame vaevu kuulda.
Suudame vaevu Teda kuulda
tänu vägivaldselt pealetungivale mürale.
Maa vappub me jalge all,
kaelamurdev kiirus lõhub asju
ja lammutab meeli.
Imelise Looja töö on muudetud pühkmeiks,
et luua midagi muud, ükskõik, mida.
Me võtame kui kaitsehoiaku
kõige suhtes, mis püüab pälvida me tähelepanu.
Nii et me summutame need meeled,
lõpetades nägemise, kuulmise ja selle kõige kogemise,
sest me lihtsalt ei kuule, näe ega koge seda kõike.
Kuid samas meid tõmbab miski.
Üks sosin, et me võiks siiski kuulda
ja häälestada ümber oma meeled,
kuniks Ta ootab,
ootab
ja ootab meie vastust.
Kõnele,
ma kuulan
Kõnele,
me kuulame
Tänud taaskord vaatamast meid!
Soovin sulle rõõmsaid Ülestõusmispühi!
Ja mis iganes ka su maailmas ei toimuks,
siis tea, et ristis ja ülestõusmises avaldunud vägi on vägi,
mis teeb oma tööd ka maa peal,
et muuta sinu elu, maailma ja reaalsust.
Kujuta vaid ette taeva väge tungimas sinu ellu!
Ole õnnistatud ja võrratut uut nädalat!
Tõlge: Anne-Ly Raukas